KLASA: 402-01/24-01/1

URBROJ: 2176-4-02-24-1

**Novska, 31. siječnja 2024.**

Na temelju Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15, 37/21), (u daljnjem tekstu: Uredba), Pravilnika o financiranju programa i projekata od interesa za opće dobro koje provode udruge na području Grada Novske („Službeni vjesnik“ broj 63A/15, 92/21)- (u daljnjem tekstu: Pravilnik), te članka 47. Statuta Grada Novske („Službeni vjesnik“ broj 8/21, 13/23) Gradonačelnica Grada Novske objavljuje

**Javni poziv za predlaganje programa i projekta za zadovoljenje javnih potreba koje će na području Grada Novske provoditi udruge u 2024. godini**

1. **Predmet Javnog poziva**

Predmet ovog Javnog poziva (u daljnjem tekstu: Javni poziv) je prikupljanje programa i projekata udruga i drugih organizacija civilnog društva koji će se u skladu s Uredbom i Pravilnikom, na temelju objavljenih kriterija odabrati za financiranje/sufinanciranje iz proračuna Grada Novske za 2024. godinu, a koji se odnose na jedno od sljedećih područja :

* obnova i uređenje sakralnih objekata,
* djelovanje udruga iz Domovinskog rata,
* djelovanje udruga za djecu i mladež,
* djelovanje humanitarnih, socijalnih i zdravstvenih udruga te
* djelovanje ostalih udruga.

Programi i projekti moraju biti od interesa za Grad Novsku, stručno utemeljeni, kvalitetni, kreativni, inovativni, ekonomični i racionalni te pridonositi zadovoljenju određene javne potrebe na području Grada Novske u 2024. godini.

1. **Opći cilj javnog poziva**

Opći cilj javnog poziva je zadovoljavanje dijela javnih potreba na području Grada Novske u suradnji i u partnerstvu s novljanskim udrugama i drugim organizacijama civilnog društva i to javnih potreba koje se odnose na područje obnove i uređenja sakralnih objekata, područja djelovanja udruga iz Domovinskog rata, područja djelovanja udruga djece i mladeži, humanitarnih, socijalnih i zdravstvenih udruga, te područja djelovanja drugih udruga čiji programi i projekti su od interesa za Grad Novsku i kojima se zadovoljava određena specifična javna potreba određena javnim pozivom.

1. **Ukupna sredstva za financiranje/sufinanciranje**

Za financiranje/sufinanciranje svih područja Javnog poziva navedenih u točki 1. u proračunu Grada Novske osigurana su sredstva u ukupnom iznosu od **110.500,00** eura.

1. **Prihvatljivi prijavitelji**

Prihvatljiv prijavitelj u pravilu je udruga i druga neprofitna organizacija koja ima sjedište na području Grada Novske i koja aktivno djeluje na području Grada Novske ili ima sjedište izvan Grada Novske, ali u svom osnivačkom aktu ima određeno područje djelovanja koje se proteže i na Grad Novsku i koja aktivno djeluje na području Grada Novske, uz uvjet da ista ispunjava sve odredbe ovog Pravilnika i sve uvjete javnog poziva.

Iznimno, prihvatljiv prijavitelj može biti i udruga/druga neprofitna organizacija koja ne udovoljava uvjetima iz prethodnog stavka ali koja kumulativno ispunjava sljedeće uvjete:

* ako će prijavljeni program provoditi na području Grada Novske ili izvan Grada Novske za određenu ciljanu skupinu građana Grada Novske,
* ako udruga ispunjava sve odredbe ovog Pravilnika i sve uvjete javnog natječaja/poziva.

Prijavitelj u programu/projektu može imati i partnera/e koji mora/ju zadovoljiti sve uvjete koje mora zadovoljiti i prijavitelj.

1. **Grad neće financirati programe i projekte:**
* udruga/ drugih organizacija civilnog društva koje se financiraju po posebnim propisima, vjerskih organizacija (osim sufinanciranja obnove i uređenja vjerskih objekata) i političkih organizacija, organizacija civilnog društva koje ne zadovoljavaju uvjete propisane Pravilnikom i uvjetima ovog javnog poziva,
* udruga koje se sukladno Zakonu i drugim pozitivnim propisima smatraju gospodarskom djelatnošću udruga.
1. **Uvjeti koje mora ispunjavati prijavitelj su sljedeći:**

U skladu s uvjetima iz javnog poziva, sredstva za prijavljene programe mogu ostvariti prijavitelji koji:

* su upisani u odgovarajući Registar pravnih osoba i čija temeljna svrha nije stjecanje dobiti;
* su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom;
* program/projekt, koji prijave na javni poziv bude ocijenjen kao značajan (kvalitetan, inovativan i koristan) za razvoj civilnoga društva i zadovoljenje javnih potreba Grada

definiranih razvojnim i strateškim dokumentima, godišnjim programima javnih potreba, odnosno uvjetima javnog poziva;

* su uredno ispunili sve obveze iz prethodno sklopljenog ugovora o financiranju iz proračuna Grada Novske za 2022. i 2023. godinu, uključujući i dostavu izvješća o namjenskom korištenju sredstava;
* nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Grada;
* se protiv Korisnika, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela definirana Uredbom;
* imaju zadovoljavajuće organizacijske kapacitete i ljudske resurse za provedbu programa ili projekta, programa javnih potreba, javnih ovlasti, odnosno pružanje socijalnih usluga;
* općim aktom imaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;
* imaju utvrđen način javnog objavljivanja programskog i financijskog izvješća o radu (mrežne stranice udruge ili drugi prikladan način).
1. **Upute za prijavitelje**

Sastavni dio ovog Javnog poziva i njegov neizostavni dio čine Upute za prijavitelje kojima se detaljno utvrđuju:

* zakoni, strategije, programi i drugi akti na kojima se temelje prioriteti svakog područja javnog poziva;
* specifični ciljevi svakog područja javnog poziva i druge specifičnosti koje se odnose na pojedino područje javnog poziva;
* visina sredstava određena za svako područje natječaja, najniži i najviši iznos koji se može dodijeliti za svako područje javnog poziva, visina sredstava za svako prioritetno područje i okvirni broj prijava za svako područje javnog poziva;
* tko može podnijeti prijavu na javni poziv;
* tko ne može podnijeti prijavu na javni poziv;
* detaljni uvjeti za ostvarivanje prava na potporu za program/projekt;
* dokumentacija koja se obavezno mora priložiti prijavi;
* odredbe o prihvatljivim aktivnostima i troškovima;
* posebne obveze za prijavitelje te ostale odredbe.
1. **Rok za podnošenje prijave na javni poziv**

Rok za podnošenje prijave programa/projekata je 30 dana, a završava 1. ožujka 2024. godine.

1. **Način dostave prijave na javni poziv i adresa za dostavu prijave**

Prijave programa i projekata dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama Grada Novske - [www.novska.hr](http://www.novska.hr) te uz prilaganje svih priloga koji su detaljno navedeni u Uputama za prijavitelje.

Prijave na javni poziv dostavljaju se:

**a) u zatvorenoj omotnici, a na omotnici treba obavezno naznačiti:**

1. Naziv i adresu prijavitelja i
2. Naznaku - **„PRIJAVA NA JAVNI POZIV - PROGRAMI I PROJEKTI UDRUGA ZA ZADOVOLJAVANJE JAVNIH POTREBA NA PODRUČJU GRADA NOVSKE U 2024. GODINI – NE OTVARATI!“ na sljedeću adresu: Grad Novska, Trg d. Franje Tuđmana 2, 44330 Novska.**
3. **Ispod teksta iz prethodne točke treba navesti područje javnog poziva za koje prijavitelj podnosi prijavu (npr. Obnova i uređenje sakralnih objekata, Djeca i mladež i sl.) i prioritet financiranja.**

Prijave se mogu dostaviti poštom ili osobno u pisarnicu Grada Novske.

**ILI**

**b) u elektroničkom obliku na e-mail** **karolina.simicic@novska.hr** **, u naslovu poruke obvezno naznačiti Prijava na javni poziv-programi i projekti udruga, a u tekstu poruke naznačiti:**

1. Naziv i adresu prijavitelja i
2. Naznaku - **„PRIJAVA NA JAVNI POZIV - PROGRAMI I PROJEKTI UDRUGA ZA ZADOVOLJAVANJE JAVNIH POTREBA NA PODRUČJU GRADA NOVSKE U 2024. GODINI“,**
3. **Ispod teksta iz prethodne točke treba navesti područje javnog poziva za koje prijavitelj podnosi prijavu (npr. Obnova i uređenje sakralnih objekata, Djeca i mladež i sl.) i prioritet financiranja.**
4. Razmatrati će se samo projekti koji su pravodobno prijavljeni te koji u cijelosti zadovoljavaju propisane uvjete Javnog poziva.
5. Dodatne informacije i upute za podnošenje prijava po ovom javnom pozivu mogu se zatražiti elektronskom poštom najkasnije 5 dana prije isteka roka za dostavu prijava na adresu: sonja.marohnichorvat@novska.hr ili karolina.simicic@novska.hr. ili na broj telefona 691 519.

Grad Novska nije obvezan davati odgovore ili pojašnjenja na pitanja pristigla nakon navedenog roka.

 **GRADONAČELNICA**

 **Marija Kušmiš, mag.oec.,v.r.**